Meddelelse til Fællesskabets importører af visse varer med oprindelse i Folkerepublikken Kina, som er undergivet kvantitative kontingenter

(2001/C 192/03)

I overensstemmelse med artikel 3 i Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af kvantitative kontingenter(1) underrettes Fællesskabets importører om følgende:

1. Ved forordning (EF) nr. 1394/2001(2) har Kommissionen fastlagt de specifikke bestemmelser om fordelingen i 2002 af visse kvantitative fællesskabskontingenter, der indførtes over for Folkerepublikken Kina ved Rådets forordning (EF) nr. 519/94 af 7. marts 1994(3).

2. Forvaltningen af kontingenterne sker efter metoden baseret på hensynet til de traditionelle handelsstrømme (artikel 2, stk. 2, litra a), i forordning (EF) nr. 520/94). Efter denne metode inddeles kontingenterne i to dele, hvoraf den ene del er forbeholdt de traditionelle importører, medens den anden del tilkommer de øvrige importører. Den del, der forbeholdes de øvrige importører, fordeles i forhold til de mængder, der ansøges om; den mængde, der ansøges om af andre importører end de traditionelle, må ikke overstige den mængde eller værdi, der er anført for hver vare i bilag I til denne meddelelse.

Importører betragtes som traditionelle, hvis de kan godtgøre, at de har foretaget import i Fællesskabet af den eller de vare(r), der omfattes af kontingenterne, i kalenderåret 1998 eller 1999.

3. For at deltage i tildelingen af disse kontingenter kan enhver fællesskabsimportør, uanset hvor i Fællesskabet han er etableret, for hvert kontingent indgive én enkelt ansøgning om tilladelse til de kompetente myndigheder i en medlemsstat efter eget valg, udarbejdet på det eller de officielle sprog i denne medlemsstat. I bilag II til denne meddelelse findes en liste over de kompetente myndigheder.

4. I overensstemmelse med artikel 3 i Kommissionens forordning (EF) nr. 738/94 af 30. marts 1994 om visse gennemførelsesbestemmelser til Rådets forordning (EF) nr. 520/94(4), skal ansøgning om indførselstilladelse kun indeholde følgende oplysninger:

a) ansøgerens navn og fuldstændige adresse (herunder telefon- og telefaxnummer og eventuelt identifikationsnummer hos de kompetente nationale myndigheder) samt momsregistreringsnummer, hvis ansøgeren er momsregistreret

b) kontingentperiode, dvs. "2002"

c) eventuelt klarererens eller ansøgerens repræsentants navn og fuldstændige adresse (herunder telefon- og telefaxnummer)

d) varebeskrivelse, med angivelse af:

- varens handelsnavn

- varens kode i den kombinerede nomenklatur (KN-kode)

- varens oprindelses- og afsendelsesland

e) de ansøgte mængder udtrykt i den enhed, der er brugt ved fastsættelsen af kontingentet

f) en fordeling af de ansøgte mængder efter KN-kode, når ansøgningen om tilladelse omfatter fodtøj, og det kvantitative kontingent grupperer to positioner i den kombinerede nomenklatur

g) følgende erklæring, dateret og underskrevet af ansøgeren, med tilføjelse af navnet med store bogstaver: "Undertegnede bekræfter hermed, at oplysningerne i denne ansøgning er korrekte og afgivet i god tro, at jeg er etableret i Det Europæiske Fællesskab, og at denne ansøgning er den eneste, der er indgivet af mig eller i mit navn vedrørende kontingentet for de i denne ansøgning beskrevne varer.

Jeg forpligter mig til at returnere tilladelsen til den kompetente myndighed, der har udstedt den, senest ti arbejdsdage efter udløbsdatoen."

5. For at deltage i tildelingen af den del af kontingenterne tillagt de traditionelle importører skal importørerne med deres ansøgning om tilladelse vedlægge bekræftede genparter af de originale angivelser til overgang til fri omsætning, udstedt i kalenderåret 1998 eller 1999, i deres navn eller eventuelt den erhvervsdrivendes, hvis aktiviteter de har overtaget, som omhandler overgang til fri omsætning af varer med oprindelse i Folkerepublikken Kina, der omfattes af det kvantitative kontingent, som ansøgningen om tilladelse refererer til.

Alternativt kan ansøgeren med sin ansøgning vedlægge bevismateriale udstedt og bekræftet af de kompetente nationale myndigheder på grundlag af de toldmæssige oplysninger, de er i besiddelse af, om de indførsler af de pågældende varer, som han, eller eventuelt den erhvervsdrivende, hvis aktiviteter han har overtaget, har foretaget i kalenderåret 1998 eller 1999.

Alternativt kan ansøgere, som allerede er indehavere af en importtilladelse udstedt i henhold til fællesskabslovgivningen (enten Kommissionens forordning (EF) nr. 2021/97 og/eller nr. 1280/98 eller forordning (EF) nr. 2297/98 og/eller nr. 1469/1999 for den vare, der er omfattet af ansøgningen om tilladelse, lade sin ansøgning om tilladelse ledsage af en genpart af den foregående tilladelse. I dette tilfælde skal de dog i deres importtilladelsesansøgning angive den samlede mængde af den faktiske import af den pågældende vare i 1998 eller 1999.

6. Ved ansøgning om tildeling af den del af kontingentet, der er forbeholdt ikke-traditionelle importører, må erhvervsdrivende, der anses for at være forbundne personer som defineret i artikel 143 i Kommissionen forordning (EF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(5), kun indgive en enkelt ansøgning for de varer, der er beskrevet i ansøgningen. Foruden den erklæring, der kræves i henhold til artikel 3, stk. 2, litra g), i Kommissionens forordning (EF) nr. 738/94, skal importtilladelsesansøgningen for det ikke-traditionelle kontingent indeholde en erklæring om, at ansøgeren ikke er forbundet med nogen anden erhvervsdrivende, der indgiver ansøgning vedrørende den pågældende ikke-traditionelle kontingentpost.

7. Ansøgninger om importtilladelser kan indgives i perioden fra dagen efter offentliggørelsen af Kommissionens forordning (EF) nr. 1394/2001 af 9. juli 2001 i De Europæiske Fællesskabers Tidende indtil den 7. september 2001, klokken 15, belgisk tid.

8. Bemærkning:

De bestemmelser, der anvendes på kontingenterne i denne meddelelse, fremgår af følgende forordninger:

Rådets forordning (EF) nr. 520/94 af 7. marts 1994

(EFT L 66 af 10.3.1994, s. 1)

Rådets forordning (EF) nr. 519/94 af 7. marts 1994

(EFT L 67 af 10.3.1994, s. 89)

Rådets forordning (EF) nr. 1138/98 af 28. maj 1998

(EFT L 159 af 3.6.1998, s. 1)

Kommissionens forordning (EF) nr. 738/94 af 30. marts 1994

(EFT L 87 af 31.3.1994, s. 47)

Kommissionens forordning (EF) nr. 983/96 af 31. maj 1996

(EFT L 131 af 1.6.1996, s. 47)

Kommissionens forordning (EF) nr. 1394/2001 af 9. juli 2001

(EFT L 187 af 10.7.2001, s. 31).

(1) EFT L 66 af 10.3.1994, s. 1, senest ændret ved forordning (EF) nr. 138/96 af 22. januar 1996 (EFT L 21 af 27.1.1996, s. 6).

(2) EFT L 187 af 10.7.2001, s. 31.

(3) EFT L 67 af 10.3.1994, s. 89, senest ændret ved forordning (EF) nr. 1138/98 af 28. maj 1998 (EFT L 159 af 3.6.1998, s. 1).

(4) EFT L 87 af 31.3.1994, s. 47, senest ændret ved forordning (EF) nr. 983/96 af 31. maj 1996 (EFT L 131 af 1.6.1996, s. 47).

(5) EFT L 253 af 11.10.1993, s. 1.

BILAG I

Den maksimumsmængde, den enkelte ikke-traditionelle importør kan ansøge om

>TABELPOSITION>

BILAG II

LISTE OVER KOMPETENTE NATIONALE MYNDIGHEDER

1. BELGIQUE/BELGIË

Ministère des affaires économiques Administration des relations économiques,

4e division: Mise en oeuvre des politiques commerciales

Services des licences

Ministerie van Economische Zaken Bestuur van de Economische Betrekkingen,

4e afdeling: Toepassing van de Handelspolitiek

Dienst Vergunningen

Rue Général-Leman/Generaal Lemanstraat 60 B - 1040 Bruxelles/Brussel Tél./Tel. (32-2) 206 58 16 Télécopieur/Fax (32-2) 230 83 22/231 14 84

2. DANMARK

Erhvervsfremme Styrelsen Vejlsøvej 29 DK - 8600 Silkeborg Tlf. (45) 35 46 60 00 Fax (45) 35 46 64 01

3. DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/619 69 08 800

4. GREECE/ΕΛΛΑΔΑ

Ministry of National Economy General Secretariat of International Economic Relations

Directorate for Foreign Trade Issues

1, Kornarou Street GR - 10563 Athens Τηλ. (30-1) 328 60 31/328 60 32 Φαξ (30-1) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Tél. (33-1) 55 07 46 69/95 Télécopieur (33-1) 55 07 46 59

7. IRELAND

Department of Enterprise, Trade and Employment Licencing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

8. ITALIA

Ministero del Commercio con l'estero Direzione generale per la politica commerciale e la gestione del regime degli scambi - Divisione VII Viale America 341 I - 00144 Roma Tel. (39) 06 59 931/06 59 93 24 19/06 59 93 24 00 Fax (39) 06 592 55 56

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Tél. (352) 22 61 62 Fax (352) 46 61 38

10. NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 526 06 98/523 92 37

11. ÖSTERREICH

Bundesministerium für Wirtschaft und Arbeit Landstrasser Hauptstraße 55/57 A - 1031 Wien Tel. (43-171) 100 83 45 Fax (43-171) 100 83 86

12. PORTUGAL

Ministério da Economia Direcção-Geral das Relações Económicas Internacionais Avenida da República, 79 P - 1069-059 Lisboa Tel. (351) 217 91 18 00/217 91 19 43 Fax (351) 217 93 22 10/217 96 37 23 Telex: 13 418

13. SUOMI/FINLAND

Tullihallitus/Tullstyrelsen Erottajankatu 2/Skillnadsgatan 2 FIN - 00101 Helsinki/Helsingfors P./tfn (358-9) 61 41 F./fax (358-9) 614 28 52

14. SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57